Държавен вестник, бр. 96, 2011 г., стр. 31

БРОЙ  96	
Д Ъ Р Ж А В Е Н  В Е С Т Н И К 	
СТР.  31  
(3) Гаранцията за изпълнение на договора 
не се възстановява в случаите на прекратяване 
по ал. 1, т. 1 – 4 и ал. 2, т. 2, както и в други 
случаи, предвидени в договора.
(4) В случаите по ал. 1, т. 1 – 4 и ал. 2, 
т. 2 възложителят не дължи на изпълнителя 
обезщетения за пропуснати ползи и неустойки 
за вреди. 
(5) При настъпване на форсмажорни об-
стоятелства, както и при други основания, 
изрично посочени в договора, съответната 
страна е длъжна писмено да уведоми насрещ-
ната страна в 3-дневен срок от настъпване на 
събитието и да приложи доказателства. 
(6) Когато при приемане на изпълнението 
се констатира неизпълнение на задължения 
по договора, дължащи се на обстоятелства, 
установени по реда на ал. 5, неустойка не 
се дължи. 
Чл. 37. (1) Обектът, в който ще се осъ-
ществява дейността, както и извършената 
работа се предават и приемат с протокол, 
подписан от представители на двете страни. 
Когато за дейностите се изисква изпъл-
нителят да има назначено лице, вписано 
в регистъра по чл. 235 ЗГ,  протоколът се 
подписва и от него.
(2) Подписаният протокол по ал. 1 се 
утвърждава от възложителя или от оправо-
мощено от него длъжностно лице.
Раздел ІV
Местни търговци
Чл. 38. (1) Държавните горски стопанства, 
ДЛС, както и общините – собственици на 
гори, могат да предоставят до една трета от 
годишния план за ползване на дървесина за 
добив и до една трета от годишния план за 
продажба за преработване на търговци, отго-
варящи на изискванията на чл. 115 ЗГ. 
(2) Обемът на дървесината, предоставяна 
по реда на ал. 1 чрез продажба на стояща 
дървесина на корен, се включва едновременно 
в обема за добив и продажба.
(3) За участие в процедурите за ползване на 
дървесина по ал. 1 търговците подават заяв-
ление в съответното ДГС, ДЛС или община, 
в което посочват:
1. количеството дървесина, което желаят 
да добият;
2. количеството дървесина по дървесни 
видове и асортименти, които желаят да 
закупят.
(4) Заявленията по ал. 3 се подават в срок 
до 1 октомври на годината, предхождаща го-
дината, в която ще се осъществява ползването 
на дървесина. Към заявлението се прилагат 
документите, доказващи обстоятелствата по 
чл. 115, ал. 1 ЗГ. 
(5) Обемът на дървесината, която се 
предлага по реда на ал. 1, се публикува на 
интернет страницата на съответното ДГС, 
ДЛС или община в срок до 15 ноември на 
годината, предхождаща годината, в която ще 
се осъществява ползването на дървесина.
(6) Когато дървесината по ал. 5 се предос-
тавя от община, до участие в процедури се 
допускат търговци със седалище и адрес на 
управление на територията на съответната 
община.
(7) Когато дървесината по ал. 5 се предос-
тавя от ДГС или ДЛС, до участие в процедури 
се допускат търговци със седалище и адрес 
на управление на територията на съответното 
ДГС или ДЛС. 
(8) Възлагането на добива и продажба-
та на дървесина по ал. 1 – 7 се извършва 
по реда на наредбата след провеждане на 
отделни процедури, до участие в които се 
допускат само търговци, подали заявление 
в срока по ал. 4. 
Раздел V
Дългосрочни договори за възлагане на 
дейности
Чл. 39. (1) Държавните предприятия мо-
гат да сключват дългосрочни договори за 
възлагане на:
1. добива на дървесина за срок до 15 години, 
но не по-кратък от 2 години;
2. добива на недървесни горски продукти 
за срок до 10 години, но не по-кратък от 
2 години;
3. дейностите по чл. 10, ал. 1, т. 4 – 14 за 
срок до 10 години, но не по-кратък от 2 години.
(2) Дейностите по ал. 1 могат да се възлагат 
поотделно или в комплекс. 
(3) Когато дейността по добив на дърве-
сина се възлага в комплекс с дейностите 
по ал. 1, т. 2 или 3, срокът на договора е 
до 10 години.
(4) Когато обектът на възлагане включва 
дейности по залесяване и попълване на гор-
ски култури, срокът на договора трябва да 
бъде съобразен със срока за провеждане на 
годишната планова инвентаризация.
(5) Предмет на дългосрочен договор по 
ал. 1 може да бъде възлагане на дейности на 
територията на едно или повече териториални 
поделения в района на дейност на едно ДП.
(6) Дългосрочните договори за възлагане на 
дейности по ал. 1 в горските територии – об-
щинска собственост, се сключват от кмета 
на общината.
Чл. 40. (1) За сключване на дългосрочни 
договори за възлагане на дейностите по чл. 39, 
ал. 1 възложителите провеждат открит конкурс 
при условията и по реда на чл. 15 – 24 и 34.
(2) Откритият конкурс по ал. 1 се орга-
низира и провежда въз основа на заявления, 
подадени в срок до 1 октомври на предход-
ната година, с изключение на случаите по 
чл. 75, ал. 2.